laion/Wikipedia-Exotic huggingface dataset:
טרה נובה (ספינה)

"טרה נובה" (Terra Nova) הייתה יכטת קיטור לציד לווייתנים שהתפרסמה כששימשה להובלת משלחת טרה נובה (הקרויה על שמה). "טרה נובה" נבנתה ב-1884 בדנדי שבסקוטלנד. היא הותאמה להפלגה באזור הארקטי ושימשה במשך עשר שנים לציד כלבי ים בים לברדור, שבצפון האוקיינוס האטלנטי. בשנת 1903 נשלחה יחד עם אונייה נוספת לאנטארקטיקה, כדי לסייע בחילוץ משלחת דיסקברי. בשובה מהפלגה זו נרכשה הספינה על ידי התעשיין האמריקאי ויליאם זיגלר ונשלחה לחלץ משלחת אחרת, בקוטב הצפוני, את משלחת הקוטב של זיגלר. ב-1909 נרכשה האונייה על ידי רוברט פלקון סקוט תמורת 12,500 לירות שטרלינג, כדי לשמש משלחת חקר אנטארקטית, שנקראה על שם האונייה, "משלחת טרה נובה". לאחר שובה מהמשלחת, בשנת 1913, שימשה האונייה לדיג וציד ולמטרות שונות עד ספטמבר 1943, אז טבעה בחוף גרינלנד. הצוות חולץ בשלום. מדיה וקבצים בנושא טרה נובה בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
איליה גלזונוב

איליה גלזונוב (ברוסית: Илья Сергеевич Глазунов; 10 ביוני 1930 – 9 ביולי 2017) היה צייר רוסי וסובייטי. גלזונוב נמנה בין הבודדים שהוענק להם עיטור ההצטיינות למען המולדת מכל ארבע דרגות. איליה גלזונוב נולד בלנינגרד למשפחת היסטוריון. במהלך מלחמת העולם השנייה הוא היה בלנינגרד הנצורה ממנה פונה בשנת 1942 לאחר פטירת רוב קרובי המשפחה. לאחר המלחמה הוא חזר ללנינגרד ולמד בבית הספר לציור אצל הצייר בוריס יוגנסון. עם סיומו הוא למד באקדמיה לציוד על שם רפין בלנינגרד. בשנת 1957 התחתן ובאותה שנה עבר למוסקבה. בשנת 1957 סיים את עבודתו על ציור שעסק בנסיגת הצבא האדום בשלבים הראשונים של המלחמה. הציור הורד מתערוכות ואף הושמד בהמשך. במהלך שנות ה-60 צייר מספר ציורים בנושאי העיר לנינגרד והתושבים. כבר בצעירותו הוא התחיל לצייר תמונות על נושא רוסיה העתיקה. כמו כן הוא ביצע מספר איורים ליצירות של פיודור דוסטויבסקי וסופרים רוסים נוספים מהמאה ה-19. גלזונוב רכש פופולריות רבה בציור דיוקנים של ידוענים בברית המועצות וראשי מדינות שונות. בשנת 1980 הוזמן לבצע ציור גדול על תרומת ברית המועצות לתרבות האנושית לבניין אונסק"ו בפריז. בשנת 1988 הוא צייר ציור "הרוס הנצחית" בו תיאר תוכנית רוסית ב-1000 שנים אחרונות. בנוסף היה צייר תיאטרון והכין ציורים ותפאורה למספר הצגות. בשנות ה-70 עמד בראש מערכת ציבורית נגד תוכנית לביצוע שינויים משמעותיים במרכז מוסקבה תוך הריסת בניינים ישנים רבים. מערכת ציבורית זו הביאה בסופו של דבר לביטול התוכנית. בשנת 1987 הקים במוסקבה אקדמיה לציור, פיסול ואדריכלות וכיהן כנשיא המוסד. בשנת 1997 זכה בפרס רוסיה עבור השתתפותו בשחזור הקרמלין וארמונותיו. עם תחילת הפרסטרויקה הוא היה ידוע כפעיל למען הלאומיות הרוסית ואף בעד חידוש המונרכיה ברוסיה. גלזונוב מת מהתקף לב ב-2017 ונקבר בבית העלמין נובודוויצ'יה. מדיה וקבצים בנושא איליה גלזונוב בוויקישיתוף אתר האינטרנט הרשמי של איליה גלזונוב איליה גלזונוב, באתר "Find a Grave" (באנגלית) איליה גלזונוב, באתר Discogs (באנגלית)
מרדף

מִרדף (גם: מצוד) הוא פעולה או שילוב של פעולות שבהן בני אדם או בעלי חיים מנסים להגיע אל האובייקט הנמלט מהם. מטרות המרדף יכולות להיות טרף, פשע, ציד או אכיפת חוק. במרדף צבאי ומשטרתי אנשי כוחות הביטחון מנסים לתפוס אדם או קבוצת אנשים, החשודים בפשע, טרור או בסיכון מידי לביטחון הציבור. המרדף עשוי לכלול נוהל מעצר חשוד. המרדף עשוי להתנהל כאשר מזוהות דמויותיהן של החשודים או כאשר יש סימנים אחרים להימצאותם בשטח, כגון עקבות רגליים נצפות, עקבות ריח או סימני פריצה טריים. על כן, במקומות בהם צפויים מרדפים, מצויים תצפיתנים, גששים וכלבנים בכוננות. מרדף הוא לעיתים קצר מאוד (דקות אחדות מרגע שעולה החשד ועד למעצר החשוד), ולעיתים נמשך ימים אחדים ואף יותר. כאשר מרדף אינו נושא פרי לאחר ימים אחדים של פעילות אינטנסיבית, בדרך כלל מוקטנת עוצמתו, בהמתנה למידע מודיעיני שיאפשר התמקדות במקום הימצאו של החשוד. מרדף נעשה בשלל אמצעים: רגלית, בכלי רכב יבשתיים, במסוקים וברחפנים, ולפי הצורך בכלי שיט. מרדף מכוניות הוא מוטיב נפוץ בסרטי פעולה רבים (כמו "עקיצה ב-60 שניות"). גם מרדפים בכלי שיט מופיעים בסרטי פעולה. על-פי סעיף 41 לאמנת שנגן, עליה חתומות 27 ממדינות אירופה, המשטרה ממדינה החתומה על האמנה רשאית לחצות את הגבול למדינה השכנה כדי לרדוף אחרי אנשים חשודים עד למרחק 30 קילומטר ("מרדף חם"). על השוטרים להיות לבושים מדים או להיות ברכב המסומן כרכב משטרה, והשימוש בכלי נשק מותר רק למטרות הגנה עצמית. ישנן מספר שיטות ציד הכוללות מרדף של כלבי ציד העורכים מרדף אחרי בעל החיים הניצוד עד לתפיסתו או עד שהציד מגיע אליו. בישראל מתקיימת שיטת ציד לא חוקית לציד צבאים בה הציידים רודפים בעזרת רכבי שטח אחרי צבי עד השגתו. ציד בהתשה היא טכניקת ציד בה ציידים העשויים להיות איטיים ביחס לטרפם למרחקים קצרים, משתמשים בשילוב של ריצה, הליכה וגישוש כדי להתיש את הטרף. השימוש בטכניקת ציד זו דורשת מהצייד יכולת של ריצה למרחקים ארוכים ולמשך פרקי זמן ארוכים. אצל מספר טורפים ישנו נוהל של מרדף פעיל, המשמש לעיתים תחליף למארב ואצל מינים רבים כמו זאב, זאב טלוא או קטלן משמש בטכניקת ההתשה, בה הטרף מצליח להחזיק מעמד נגד הטורף אך כעבור זמן מה נופל מותש או מואט והטורף משיג אותו. מינים אחרים כמו חתוליים (ובעיקר הברדלס) או בזים מתרחש באופן מהיר יותר ובו הם מנסים להגיע אל טרפם במהירות, לעיתים תוך שיתוף פעולה, כדי שלא יותשו בעצמם תוך המרדף יותר מהר מטרפם. הנטרפים עצמם צריכים הן לנוע במהירות כדי לחמוק ממרדף של האצה והן לסבול את הריצות הארוכות, כדי שיצליחו להתחמק משני סוגי הרודפים ולעיתים הם יחפשו מקומות מסתור, למשל בתוך המים או במחילות עמוקות כדי לגבור על טורפי מרדפים. מרדף יכול לשמש גם להתנהגויות אחרות כמו מרדף אחר יריבים, קהילות יריבות (דבר הידוע אצל מינים חברתיים כמו שימפנזה, זאב טלוא או נמלים) ואף נגד טורפים (כמו בהתגודדות מול טורף), אך לרוב פחתו ממושך ומאמץ את למשתתפים בו. מסופר בחומש בראשית על אברהם שרדף אחרי צבאם של ארבעת המלכים בניסיון להציל את בן אחיו לוט. המלך הראשון של עם ישראל שאול בן קיש, לפי המסופר בספר שמואל, רדף במשך חודשים ארוכים אחרי חתנו דוד בניסיון נואש להורגו ובכך למנוע את העברת המלוכה אל דוד. בנוסף ישנו מנהג של דין רודף, בו רוצח בשגגה נאלץ לנוס אל עיר מקלט, תוך שקרוב של הנרצח יכול לרדוף אחריו ואף להורגו לפני כניסתו לעיר. ארץ המרדפים מדיה וקבצים בנושא מרדף מכוניות בוויקישיתוף לראשונה בישראל הוגשה בקשה לחילוט רכבים ממונעים ששימשו לציד אכזרי של צבאים
הפלה

האם התכוונתם ל... הפסקת היריון: הפלה טבעית – הפסקת היריון בנסיבות טבעיות. הפלה מלאכותית – הפסקת היריון באופן יזום. הפלה תרופתית – הפלה מלאכותית באמצעות נטילת תרופה. הפלה בעוולה – הפלה מלאכותית כתוצאה ממעשה עוולה רשלני או מכוון של רופא. יירוט – פגיעה במטוס או טיל במעופם, והפלתם.
מסדר

האם התכוונתם ל... מסדר צבאי – נוהל צבאי לבדיקת ציוד ונוכחות חיילים או כחלק מטקס צבאי סוגים של ארגונים מסדר אבירות – מוסד אירופי הקיים החל מהמאה ה-14 מסדר נזירות מסדר צבאי נוצרי – צורת ארגון נוצרית בימי הביניים ארגונים בשם זה המסדר (נאו-נאציזם) – ארגון מהפכני גזעני נאו-נאצי שפעל בארצות הברית בין ספטמבר 1983 לדצמבר 1984 מסדר נזירים – בכנסייה הרומית-קתולית מסדר ההצטיינות (פירושונים)
מסדר צבאי

מסדר צבאי הוא נוהל צבאי, שבו הציוד או החיילים נפרשים באופן מסודר, לעיני המפקד. הנוהל הזה נועד, למשל, לבדיקת קיום או תקינות הציוד, לבדיקת נוכחותם של החיילים או כחלק מטקס. מסדרים עשויים להיערך גם במסגרות דומות למסגרות צבאיות, כגון במשטרה או בשירות בתי הסוהר. סוגי מסדרים מקובלים: מסדר כבוד - החיילים מוצגים במדי א' ולעיתים בדיגום קרבי מלא, חמושים בנשק, על מנת לכבד אישיות בכירה, צבאית או אזרחית (כגון נשיא) מסדר נוכחות - בדיקת נוכחותם של כל החיילים, השוטרים או האסירים, האמורים להימצא ביחידה. מסדר בוקר - מסדר נוכחות מלווה במסדר השכמה, שבודק שכל החיילים קמו והם יכולים להתחיל בעבודתם ומלווה בטקס הרמת הדגל במחנה. מסדר גילוח וצחצוח - בדיקה שכל החיילים הם בעלי הופעה מכובדת, בהתאם לפקודות. מסדר ציוד - בדיקה שכל הציוד קיים ותקין. מסדר יציאה - מסדר נוכחות וציוד לפני יציאה למשימה צבאית. מסדר בלאי - נוהל בו כל פריט ציוד מקולקל שמציג חייל, מוחלף בפריט ציוד תקין. מסדר חולים - נוהל בו כל חייל, הטוען שהוא חולה או פצוע, נרשם אצל החובש, המברר את תלונתו. מסדר זיהוי
טורבינת קיטור

טורבינת קיטור היא סוג של מנוע חום, שבו הופכת אנרגיית לחץ של קיטור לאנרגיה מכנית. טורבינת קיטור יכולה לשמש במנועי בעירה חיצונית שבהם שריפת דלק משמשת להפיכת מים לקיטור, או בתחנות כוח שבהן הקיטור מיוצר בדרך אחרת, למשל תחנה שמשתמשת באנרגיה תרמו-סולארית לשם הפיכת מים לקיטור או בתחנה של אנרגיה גאותרמית שבה מקור הקיטור נמצא במאגר תת-קרקעי של מים חמים בלחץ גבוה. הטורבינה בנויה ממספר גלגלי כפות או להבים, המחוברים לציר משותף (רוטור), ומונעים בתנועה סיבובית על ידי זרם קיטור בלחץ גבוה. שריפת הדלק (דלק כבד או פחם) מתבצעת בכבשן של דוד קיטור נפרד. אנרגיית החום, המשתחררת בשריפה, מנוצלת לחימום מים ולהפיכתם לקיטור בלחץ ובטמפרטורה גבוהים. במצב זה הקיטור רווי במים וכדי למנוע נזק לטורבינה הוא מועבר דרך משחן (אנ'). הקיטור השחון (יבש) מוזרם אל הטורבינה, עובר בין להבי הטורבינה הגורמים לסיבוב ציר הטורבינה. לאחר ביצוע העבודה המכנית יוצא הקיטור מן הטורבינה עם לחץ וטמפרטורה נמוכים יותר. הוא מעובה במעבה וחוזר למצב צבירה נוזלי. המים מוחזרים לדוד הקיטור לשימוש נוסף. הטורבינה מפיקה מומנט נמוך ומהירות זוויתית גבוהה (סל"ד גבוה). הצרכן (גנרטור חשמלי, מדחף אונייה ועוד) מתחבר אל ציר הטורבינה דרך תמסורת גלגלי שיניים להפחתת מספר הסיבובים והגדלת המומנט. פרופיל אווירודינמי טורבינות קיטור, דף שער בספרייה הלאומית ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
פוט (פירושונים)

האם התכוונתם ל... פוט – דמות מקראית פוט – יחידת מידה אישים: ג'ון פוט, ברון פוט – היה חבר בית הלורדים ג'ף פוט – כדורסלן אמריקאי דינגל פוט – היה התובע הכללי של אנגליה וויילס יו פוט, ברון קרדון – כיהן כשגריר בריטניה לאומות המאוחדות והיה המושל הכללי האחרון של קפריסין מייקל פוט – היה יו"ר מפלגת הלייבור פול פוט – עריץ קמבודי פיליפה פוט – הייתה פילוסופית בריטית
שחורי

האם התכוונתם ל... אישים: אילן שחורי – עיתונאי, איש תיירות וחוקר תולדות ארץ ישראל המתמחה בהיסטוריה של תל אביב דפנה שחורי – משוררת, עורכת ומבקרת ספרות ישראלית; אחותה של שבי שחורי יערה שחורי – משוררת ועורכת ישראלית ישראל שחורי – מפקד העיר תל אביב והמרחב, שנהרג במלחמת העצמאות כתריאל שחורי – מפיק קולנוע ישראלי, המכהן כמנהל קרן הקולנוע הישראלי משה שחורי – מנכ"ל מפלגת קדימה, בעבר קצין מודיעין ראשי בצה"ל נעמי בן נתן שחורי – מפיקה ובמאית של סרטי תעודה עידית שחורי – מפיקה, תסריטאית, במאית קולנוע ובמאית תיאטרון ישראלית, מייסדת ומנהלת בית הספר לתסריטאות בתל אביב רן שחורי – צייר ומבקר אמנות ישראלי, בעבר מנהל בצלאל והמדרשה לאמנות ומייסד ומנהל החוג לעיצוב פנים במכללה למנהל שבי שחורי – משוררת וציירת ישראלית; אחותה של דפנה שחורי שלמה שחורי – עיתונאי ישראלי, ראש מערכת עיתון "דבר" בחיפה שמשון שחורי – מחנך ואיש ציבור ישראלי, ראש המועצה האחד עשר של עפולה וראש העירייה הראשון שלה אחר: שחורי (ספר) – נובלה מאת הסופר הפיני אינו לינו (1916)
שלמה שחורי

שלמה שְחורי (1909 – 16 במרץ 1976) היה עיתונאי ישראלי, ראש מערכת עיתון "דבר" בחיפה (1955–1975). שחורי נולד ב-1909 בפולין, ובשנת 1930, כשהיה בן 21, עלה לארץ ישראל. בשנות ה-40 הצטרף כעיתונאי ב"דבר", ומאמצע שנות ה-50 עד פרישתו לגמלאות ב-1975 היה ראש מערכת העיתון בחיפה ובצפון. כיהן כיו"ר אגודת העיתונאים בחיפה, חבר הנהלת האיגוד הארצי של עיתונאי ישראל וחבר הוועד הפועל של מועצת העיתונות בישראל. התגורר בשדרות או"ם 38 בחיפה. שחורי נפטר ב-1976 במרכז רפואי כרמל מסרטן, בן 67 במותו. נקבר בבית העלמין בכפר סמיר. הותיר אישה, אהובה, ארבע בנות: שולמית, נירה, לאה ודינה, ונכדים. שלמה שחורי, אריאלה ראובני, עמוס כרמלי (עורכים), חיפה: אירועי 20 שנה, תש"ח–תשכ"ח, חיפה: דבר, 1968. מת שלמה שחורי, דבר, 17 במרץ 1976 שלמה שחורי – למנוחות, דבר, 18 במרץ 1976 אזכרה בחיפה לשלמה שחורי, דבר, 26 באפריל 1976 ספר השנה של העיתונאים 1962, עמ' 176. שלמה שחורי, דבר, מודעת אבל, 17 במרץ 1976.
וייז

וייז (Wise) הוא שם משפחה שמקורו באנגלית ומשמעותו חכם. האם התכוונתם ל... VIZE – צמד מוזיקלי גרמני Waze – אפליקציית ניווט WIZ (כתב עת) – כתב עת ישראלי שעסק במשחקי מחשב ויז אייר – חברת תעופה הונגרית מצפה הכוכבים על שם וייז – מצפה כוכבים על שם פלורנס וג'ורג' וייז אישים: בראוני וייז – חלוצה אמריקאית בתחום המכירות ג'ורג' וייז – תעשיין, יזם ופילנתרופ יהודי-אמריקאי גרג וייז – שחקן ומפיק בריטי דניס וייז – כדורגלן אנגלי יצחק מאיר וייז – איש דת יהודי אמריקני ליאורה וייז – אמנית בינתחומית ישראלית מורקמב ווייז – קומיקאי בריטי סטיבן שמואל וייז – רב רפורמי אמריקאי סטיוון וייז (אנ') – עורך דין אמריקאי שמתעסק בזכויות בעלי חיים רוברט וייז – במאי קולנוע ומפיק אמריקאי רות וייז – הוגת דעות ופרופסור (אוניברסיטת הרווארד) נאו-קונסרבטיבית יהודיה אמריקאית וייץ וייס
כיתה (חדר)

כיתה היא חדר המשמש לצורכי הוראה. הלמידה בכיתות מקובלת במסגרת החינוך הפורמלי ובהשכלה הגבוהה. מבנה בית ספר כולל בדרך כלל מספר כיתות שבהן מתקיימים השיעורים במקביל. בבתי ספר, חלק מהכיתות משמשות קבוצת תלמידים מסוימת באופן קבוע ("כיתת אם"), כך שבכל שיעור מגיע מורה אחר לאותה הכיתה. כיתות אחרות מוקדשות למקצוע מסוים. בכיתות אלו מגיעה קבוצת תלמידים שונה בכל שיעור. במוסדות להשכלה גבוהה בדרך כלל השיעורים המועברים בכיתה מסוימת משתנים בין הסמסטרים, ולעיתים גם במהלך הסמסטר. חדר הכיתה לרוב מצויד בשולחנות וכיסאות עבור התלמידים. בכיתה יהיה גם ציוד כתיבה והצגת תוכן חזותי עבור המורה כמו לוח. בכיתות משוכללות יותר יהיו גם מחשב ומקרן. כיתות מיוחדות מכילות ציוד נוסף, התואם את צורכי ההוראה בהן, כגון: כיתת מחשבים מכילה מחשב לכל תלמיד. בעבר כיתות המחשבים נועדו בעיקר ללימוד מדעי המחשב. בעקבות התפתחויות בטכנולוגיות מידע ותקשורת החל השימוש במחשבים עבור מקצועות לימוד אחרים. השימוש במכשירים אלקטרוניים לצורכי למידה מכונה E-learning. אחד התחומים הנפוצים בתחום זה הוא למידה משולבת מחשב, אשר מתאפשר באמצעות גישה לכיתות מחשבים. כיתת מעבדה אשר משמשת בדרך כלל להוראת המדעים, ובדרך כלל מכילה ציוד הנחוץ לניסויים שנערכים בה. ויש בה ציוד המאפשר לסביבה בטוחה כיתה (בית ספר) ערך זה הוא קצרמר בנושא חינוך ובנושא אדריכלות. אתם מוזמנים לתרום לוויקיפדיה ולהרחיב אותו.
סתם יום של חול

"סתם יום של חול" הוא שיר עברי שכתב יוסי גמזו והלחין וביצע שמעון ישראלי ב־1960. ישראלי חיבר את הלחן של השיר בסוף שנות ה־50, כששהה בפריז יחד עם חבריו לשלושת המיתרים, אריק לביא וצבי בורודו. במהלך שהותו בצרפת, נחשף לראשונה לשירים העוסקים בשגרת ימיהם של אנשים ובדברים פשוטים, בניגוד למקובל בזמר העברי באותה העת, שעסק בעיקר בערכים כגון עבודה, גבורה, ניצחון, רעות והתנדבות. ברוח זו חשב ישראלי על המילים "סתם יום רגיל, עם אושר וגיל", ועם שובו לישראל, ב־1960, ביקש מגמזו להרחיב את השורה לכדי פזמון שלם, בלחן שכתב. גמזו שינה את המילים ל"סתם יום של חול, עם בוקר כחול", וכתב את השיר, העוסק במודע ביום רגיל וחסר ייחוד. לדברי יוסי גמזו, נעמי שמר כתבה מילים למנגינה לפניו, אולם שמעון ישראלי לא היה שבע רצון מהן ופנה אליו מבלי לספר לו מי המחברת המקורית. פרט לנושא השיר, שהיווה חידוש, הוא קבע חידושים נוספים. זו הייתה אחת הפעמים הראשונות שזמר עברי ביצע שיר שהוא עצמו הלחין. נוסף על כך הוא שימש כשיר הנושא במופע יחיד שהעלה ישראלי, הראשון מסוגו בישראל. ישראלי ספג ביקורת גם על כך שכשחקן צעיר העז להעלות הצגת יחיד וגם על הסגנון המוזיקלי, שהיה בהשראת השאנסונים הצרפתיים. חרף הביקורת זכה המופע להצלחה. ברבות השנים ביצעו את השיר אמנים נוספים, בהם גידי גוב, אריק סיני ולהקת סקסטה. "סתם יום של חול" באתר בית לזמר העברי מילות השיר "סתם יום של חול" באתר שירונט ע. ז. [עזרא זוסמן], במות: סתם יום של חול, דבר, 16 בספטמבר 1960 בן שלו, השיר ששבר את מוסכמות הזמר העברי , באתר הארץ, 21 במרץ 2013 תיעוד יוצרים של מפעל הפיס עם יואב קוטנר- יוסי גמזו (הגרסה הארוכה), החל מדקה 20:00
תומאס אלוי מרטינס

תומאס אלוי מרטינס (בספרדית: Tomás Eloy Martínez‏; 16 ביולי 1934 – 31 בינואר 2010) היה סופר ועיתונאי ארגנטינאי, שספריו תורגמו ל-36 שפות. מרטינס נולד בטוקומאן, ארגנטינה ב-1934. את לימודיו האקדמיים סיים עם תואר ראשון בספרדית ובספרות באוניברסיטת טוקומאן. את התואר השני הוא סיים בסורבון אשר בצרפת. בין השנים 1957–1961 שימש כמבקר קולנוע בעיתון La Nacion ולאחר מכן הפך לעורך הראשי של המגזין Primera Plana. בין השנים 1969–1970 עבד כעיתונאי בפריז ובתקופה זו ראיין את נשיא ארגנטינה הגולה חואן דומינגו פרון, הראיונות עם פרון היוו את הבסיס לרומנים המפורסמים ביותר של מרטינס: הרומן של פרון (1985) וסאנטה אוויטה (1995). ב-1972 בהיותו עורך במגזין הפנורמה תיאר דיכוי התקוממות אסירים פוליטיים בבית כלא המצוי בפרובינציית צ'ובוט. הדיווח סתר את הגרסה הרשמית של ממשלת ארגנטינה. בין השנים 1975–1983 הוגלה מרטינס מארגנטינה והוא חי בקראקס, ונצואלה ועבד כעיתונאי עבור עיתון שייסד בוונצואלה. בשנות השמונים החל מרטינס לעבוד כמרצה באוניברסיטת מרילנד בארצות הברית. כשחזר לארגנטינה שב לעבודתו ב-La Nacion וגם החל לכתוב עבור הניו יורק טיימס. ב-2010 מת תומאס אלוי מרטינס בבואנוס איירס בעקבות מחלת הסרטן. מעוף המלכה, הוצאת הקיבוץ המאוחד (סימן קריאה), מספרדית: אורי פרויס, 2002 זמר הטנגו, מחברות לספרות, מספרדית: ליה נירגד, 2009 מדיה וקבצים בנושא תומאס אלוי מרטינס בוויקישיתוף אתר האינטרנט הרשמי של תומאס אלוי מרטינס כתבה על הסופר ב-ניו יורק טיימס תומאס אלוי מרטינס, באתר אנציקלופדיה בריטניקה (באנגלית) תומס אלוי מרטינס (1934-), דף שער בספרייה הלאומית תומאס אלוי מרטינס, במסד הנתונים הקולנועיים IMDb (באנגלית)
טרול (סרט)

טרול (באנגלית: Troll) הוא סרט קולנוע אמריקאי בסוגת סרטי פנטזיה. הסרט בוים על ידי ג'ון קארל ביוכלר ויצא לאקרנים ב-17 בינואר 1986. לסרט הופקו שני סרטי המשך: "טרול 2" ו"טרול 3", אם כי אינם קשורים בעלילתם לסרט המקורי. בתחילת הסרט מגיעים בני משפחת פוטר (Potter) לדירתם החדשה בסן פרנסיסקו. בעת פריקת האריזות מותקפת הבת הצעירה וונדי על ידי יצור קטן - שהיה בעבר מכשף אולם הפך לטרול. הטרול משתמש בטבעת בדולח ירוקה כדי לקחת על עצמו את המראה של וונדי. בני המשפחה מתחילים לשים לב להתנהגות המוזרה של וונדי (הצועקת, נושכת, וזורקת אנשים מצד לצד של החדר) אולם חושבים שהדבר נובע מלחץ בשל מעבר הדירה. היחיד ששם לב שמשהו לא בסדר הוא אחיה של וונדי, הארי פוטר הבן (Harry Potter Jr.‎) (המגולם על ידי נואה האת'ווי). הארי מתיידד עם אישה זקנה הגרה בבניין, יוניס סנט קלייר (המגולמת על ידי ג'ון לוקהארט), המגלה לו שהיא מכשפה. הארי מבקש כי היא תלמד אותו קסמים, אולם היא אומרת שאין זמן לכך, ומספרת לו כי בעבר היא הייתה מאוהבת במכשף בשם טורוק, וכי בעבר העולם חולק בין פיות (ובהם גם טרולים) לבין בני האדם. טורוק שינה את האיזון בין העולמות והחלה מלחמה בין בני האדם לפיות. כעונש על מעשיו טורוק הפך לטרול, ותפקידה של יוניס הוא לעמוד על המשמר מפניו. יוניס מספרת להארי כי הטרול התחיל במלחמה והוא הופך את בני האדם ליצורים כגון גובלינים, נימפות, בני לילית בהתאם לאישיותם, והופך את דירותיהם לחדרים בעולם הפיות. כאשר כל הדירות בבניין יומרו, יתפרץ עולם הפיות לתוך עולם בני האדם. יוניס מספרת להארי כי הוא יכול להביס את טורוק רק אם ינעץ מטה קסמים בלב עולמו של טורוק - שם יהיה יצור קסום וחזק. הארי ויוניס יוצאים לעצור את טורוק, אולם טורוק מביס את יוניס והופך אותה לגזע עץ. הארי מוצא את אחותו בתוך ארון זכוכית, בלבוש שלגיה, כאשר עטלף ענק תוקף את הארי וגורם לו לאבד את מטה הקסמים. כאשר העטלף תוקף את וונדי, טורוק מציל אותה, והורג את העטלף ובכך משמיד את עולם הפיות שיצר, והארי ומשפחתו נמלטים מהבית. נואה האת'ווי בתפקיד הארי פוטר הבן. מייקל מוריארטי בתפקיד הארי פוטר האב. ג'ני בק בתפקיד ונדי אן פוטר. סוני בונו בתפקיד פיטר דיקינסון. שלי האק בתפקיד אן פוטר. פיל פונדאקארו בתפקיד מלקולם מאלורי, וכן בתפקיד טורוק הטרול. אן לוקהארט בתפקיד יוניס סנט קלייר הצעירה. ג'וליה לואי-דרייפוס בתפקיד ז'אנט קופר גארי סנדי בתפקיד בארי טבור ג'ון לוקהארט בתפקיד יוניס סנט קלר לאחר יציאת סדרת ספרי "הארי פוטר" בשנת 1997 הואשמה ג'יי קיי רולינג בהעתקת אלמנטים מהסרט אל ספריה, ובייחוד את שם גיבור הסדרה מגיבור הסרט. רולינג הכחישה, אולם ציינה כי ייתכן וראתה את הסרט בעבר. אתר האינטרנט הרשמי של טרול (הקישור אינו פעיל, 14 בנובמבר 2016) "טרול", במסד הנתונים הקולנועיים IMDb (באנגלית) "טרול", באתר נטפליקס "טרול", באתר AllMovie (באנגלית) "טרול", באתר Rotten Tomatoes (באנגלית) "טרול", באתר Box Office Mojo (באנגלית) "טרול", במסד הנתונים הקולנועיים KinoPoisk (ברוסית)
נואה האת'ווי

נואה לזלי האת'אווי (באנגלית: Noah Leslie Hathaway;‏ נולד ב-13 בנובמבר 1971) הוא שחקן קולנוע אמריקאי-יהודי. האת'אווי נודע בגילומו את תפקיד אטריו בסרט "הסיפור שאינו נגמר" משנת 1984, ואת תפקיד בוקסי בסדרת הטלוויזיה "בטלסטאר גלקטיקה" משנת 1978. האת'אווי נולד בלוס אנג'לס, בקליפורניה שבארצות הברית. משפחת אימו היא יהודית.[1] הוא החל להופיע בפרסומות טלוויזיה בהיותו בן 3, ובהיותו בן 6 החל להופיע בסדרות טלוויזיה, ובהם סדרת "בטלסטאר גלקטיקה", בתפקיד בוקסי, תפקיד עליו היה מועמד לפרס האמן הצעיר בשנת 1978. בשנת 1984 גילם את התפקיד הראשי בסרט "הסיפור שאינו נגמר", עליו היה מועמד לפרס האמן הצעיר לשנת 1984, וכן זכה בפרס סטורן לשחקן הצעיר הטוב ביותר. בשנת 1986 השתתף בסרט טרול בתפקיד "הארי פוטר הבן". לאחר מכן הפסיק את קריירת המשחק עד שנת 1994, עת השתתף בסרט "To Die, to Sleep". בשנת 2011 השתתף בסרט "Mondo Holocausto!" בתפקיד "רוגרי מרגריטי" ובסרט "Sushi Girl". בשלהי שנות ה-80 למד האת'אווי ריקוד, ואף החל ללמד ג'אז עד שנפצע בשנת 1989 והפסיק לרקוד. בעקבות פציעתו, האת'אווי התמחה באמנויות לחימה (איגרוף תאילנדי) ויש לו חגורה שחורה בשוטוקאן וטאנג סו דו. 1980 - מועמד לפרס האמן הצעיר בסדרת טלוויזיה 1985 - מועמד לפרס האמן הצעיר בסרט קולנוע 1985 - זכה בפרס סאטורן כ"אמן הצעיר הטוב ביותר" 1986 - מועמד לפרס האמן הצעיר על תפקיד דיבוב. מדיה וקבצים בנושא נואה האת'ווי בוויקישיתוף נואה האת'ווי, במסד הנתונים הקולנועיים IMDb (באנגלית) נואה האת'ווי, באתר AllMovie (באנגלית) נואה האת'ווי, במסד הנתונים הקולנועיים KinoPoisk (ברוסית)
אגם העדינות

אגם העדינות (בלטינית: Lacus Lenitatis - "לאקוס לניטאטיס") או ימת העדינות או ים העדינות הוא ימה ירחית הממוקמת באזור ארץ השלגים על פני הירח. אין מדובר בימה אלא, בדומה ליתר הימות הירחיות, מדובר בעמק נמוך המכוסה בזלת. האגם ממוקם, בקואורדינטות סלנוגרפיות 14.0° צפון, 12.0° מזרח. קוטרו המרבי של האגם כ-80 ק"מ. מדיה וקבצים בנושא אגם העדינות בוויקישיתוף נתוני אגם העדינות באתר USGS Lacus Lenitatis, Gazetteer of Planetary Nomenclature, ‏18 באוקטובר 2010
ים הפוריות

ים הפוריות (בלטינית: Mare Fecunditatis - "מארה פקונדיטאטיס") הוא ים ירחי המצוי על פני הירח. קוטרו 840 ק"מ. בדומה לימות ירחיות אחרות - אין מדובר בים אלא בעמק המכוסה בזלת. ים הפוריות נוצר בעידן הפרה-נקטריאני של הירח (בעוד שהרמות הנמצאות סביבות נוצרו בעידן הנקטריאני. שכבת הבזלת המכסה את ים הפוריות נוצרה בעידן האימבריאני העילי. שכבת בזלת זו דקה ביחס לימות אחרות (ובהם ים השלווה וים המשברים). בקצה המזרחי של ים הפוריות מצוי מכתש פגיעה בשם מכתש לנגרנוס. במרכז ים הפוריות מצויים המכתשים מסייר A ו-B. בגבול המזרחי של ים הפוריות מצוי מפרץ ההצלחה. שמו של ים הפוריות ניתן לו בשנת 1935. מדיה וקבצים בנושא ים הפוריות בוויקישיתוף נתוני ים הפוריות באתר USGS
השיטפון בתמזה (1928)

השיטפון בתמזה היה אירוע שהתרחש בליל ה-7 בינואר 1928, כאשר נהר התמזה במרכז לונדון עלה על גדותיו והציף בה אזורים נרחבים. כתוצאה מן ההצפות נספו 14 בני אדם, אלפים איבדו את בתיהם ונגרם נזק כבד. היה זה השיטפון הגדול האחרון שפקד את מרכז לונדון עד כה. בחג המולד 1927 ירד שלג כבד בגבעות הקוטסוולד שבדרום-מערב אנגליה, במקום בו נובעים מקורות נהר התמזה. בערב השנה החדשה חלה הפשרה פתאומית של השלג ולאחריה ירד גשם כבד. מאורעות אלו הביאו להכפלת נפח המים שזרמו במורד התמזה. במקביל, עקב גאות ונחשול סערה שהגיע מן הים הצפוני עלה מפלס המים בשפך הנהר ב-1.5 מטרים מעל למפלס הרגיל. זרימת המים במורד הנהר ממערב למזרח העלתה את המפלס בו עוד יותר. מצב ההצפה בנהר הוחמר עוד יותר כתוצאה מעבודות חפירה באפיק הנהר, שנערכו מאז 1909 והעמיקו אותו בשני מטרים במטרה לאפשר לאוניות בעלות שוקע נמוך להגיע אל נמל לונדון. תוצאת הלוואי של העמקת האפיק הייתה שלמי ים קל היה יותר לזרום במעלה הנהר במהלך גאות, באופן שמפלס המים בו במהלכה עלה ב-70 סנטימטרים. כתוצאה מפעולת הגורמים שנמנו עלה מפלס המים בנהר לשיא של כל הזמנים מאז החל התיעוד שלו. בשעה 01:30 בליל ה-7 בינואר הגיע המפלס ל-5.55 מטרים מעל קו האפס. התוצאה הייתה הצפות נרחבות של גדות הנהר לאורך כ-12 קילומטרים במרכז לונדון, מפאטני והמרסמית' במערב לונדון, דרך אזור הסיטי של לונדון, ועד הרובע המלכותי של גריניץ' שבמזרח לונדון ואף מזרחה ממנו לכיוון שפך הנהר. התוצאה החמורה ביותר של השיטפון הייתה באזור מילבנק, שבו התמוטט קטע של 25 מטרים ברציף צ'לסי ושילח גל של מים על בתי העניים באזור. 14 איש טבעו שם בבתיהם – בעיקר מרתפים - בטרם הספיקו להיחלץ מהם. 4,000 איש הפכו לחסרי בית לאחר שמפלס המים ברחובות עלה לגובה של 1.2 מטרים. גלריית טייט הוצפה במים שהגיעו לגובה של עד 2.8 מטרים וגרמו נזק חמור לאוספיה. הוצפו גם חלקים מארמון וסטמינסטר והפרלמנט הבריטי שבו, וכן קווים ותחנות של הרכבת התחתית של לונדון. החפיר של מצודת לונדון התמלא מים לראשונה מזה יותר מ-80 שנה. הוצפו גם מנהרות רות'רהית' ובלאקוול. עד צאת היום אמנם ירד מפלס המים לרמתו הרגילה, אך זמן רב בהרבה נדרש על מנת לשאוב את המים מן המנהרות והמרתפים הרבים שהוצפו. תיקון נזקי השיטפון ארך מספר שנים. המבנים באזור שנפגע במילבנק נהרסו ברובם וניבנו מחדש. בין המבנים החדשים שניבנו שם בעקבות השיטפון היה בית התמזה, לימים מטה שירות הביטחון הבריטי. גשר למבת' נבנה מחדש, רציפי הנהר הוגבהו וחוזקו לאורך קטעים ארוכים של הנהר. השיטפון, ביחד עם שיטפון הים הצפוני ב-1953 ועליית מפלס המים בנהר ב-1947 וב-1959, הביאו לעליית המודעות לצורך בהתגוננות מפני סכנת ההצפה של מטרופולין לונדון. אי הרצון להגביל את גודל האוניות שיוכלו לגשת אל נמל לונדון עיכב בשנים רבות את הקמתה של מערכת מגן נגד הצפות. בעקבות העתקת מרבית הפעילות לנמל טילברי שבמזרח התמזה הוקמה המערכת לבסוף והגיעה לשיאה ב-1984 עם חנוכת מחסום התמזה. ידיעה על השיטפונות בבריטניה ובלונדון, 7 בינואר 1928, באתר הגארדיאן השיטפון בגלריית טייט, באתר הטייט שיטפון הים הצפוני ב-1953 הציף מספר אזורים נמוכים בעיר והעלה את מפלס המים בתמזה עד למילימטרים בודדים משפות הרציפים באזורים אחרים.
לירת הוותיקן

לירת הוותיקן (קוד עבר: VAL) הייתה המטבע הרשמי של קריית הוותיקן, בה השתמשו במקביל גם בלירה איטלקית ביחס של 1:1. תחילת השימוש בלירה בגרסתה האחרונה החלה לאחר ההסכמים הלטרניים, כאשר קריית הוותיקן קיבלה את מעמדה כמדינה ריבונית. הלירה שימשה כהלך חוקי, בנוסף לשטח קריית הוותיקן, גם באיטליה ובסן מרינו. הלירה יצאה משימוש בשנת 2002 בעקבות החלפת המטבע הרשמי לאירו. גם לאחר המעבר למטבע האירו, הוותיקן ממשיך להטביע מטבעות אירו ייחודיות עבורו, למרות שהוותיקן איננו חבר רשמי באיחוד האירופי. מדיה וקבצים בנושא לירת הוותיקן בוויקישיתוף ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.